కృష్ణా నది
భారతదేశంలో మూడవ పెద్ద నదులు, దక్షిణ భారతదేశంలో రెండో పెద్ద నది అయిన కృష్ణా నదిని తెలుగు వారు ఆప్యాయంగా కృష్ణవేణి అని కూడా పిలుస్తారు. పడమటి కనులలో మహారాష్ట్ర లోని మహాబలేశ్వర్కు ఉత్తరంగా మహాదేవ్ పర్వత శ్రేణిలో సముద్ర మట్టానికి 1337 మీటర్ల ఎత్తున చిన్న ధారగా జన్మించిన కృష్ణానది ఆపై అనేక ఉపనదులను తనలో కలుపుకుంటూ మహారాష్ట్ర, కర్ణాటక, తెలంగాణ మరియు ఆంధ్ర ప్రదేశ్‌లలో సస్యశ్యామలం చేస్తూ మొత్తం 1, 400 కిలోమీటర్లు ప్రయాణం చేసి దివిసీమలోని హంసల దీవి వద్ద బంగాళాఖాతంలో కలుస్తుంది.
భద్ర నది
భద్రా నది (కన్నడ:: ಭದ್ರಾ ನದಿ) కర్ణాటక రాష్ట్రంలోని ఒక పవిత్రమైన నది. 
ఈ నది పడమటి కనుమలలో జన్మించి దక్కను పీఠభూమిలో ప్రవేశించి కూడ్లి వద్ద తుంగ నదితో కలిసి తుంగభద్రా నదిగా మారుతుంది. ఇది భద్రా వన్యప్రాణి సంరక్షారణ్యం ద్వారా ప్రవహిస్తుంది. తరువాత ఆంధ్ర ప్రదేశ్ రాష్ట్రంలో ప్రవేశించి కృష్ణా నదిలో కలిసిపోతుంది.